bus, auditis eciam que partes super facto appellacionis ipsius proponere voluerunt, pronunciatum fuit dictum judicium esse bonum: Et, cum dictus dominus Philippus curiam suam super principali, salvo jure suo inaliis, in hac curia posuisset, partibus in curia presentibus, attestacionibus eciam diligenter inspectis, et auditis que partes proponere voluerunt, quia per deposiciones ipsorum testium inventum est quod dicta Maria et matres dictorum miiitum et armigeri in eodem gradu attinebant dicto castellano, et sic dicta Maria proximior erat dicto castellano quam predicti milites et armiger, uno gradu, determinatum est et pronunciatum quod dicta Maria habeat dictam hereditatem ipsius castellani, eam videlicet que petebatur in curia domini Philippi predicti, quia de ea solum est hic actum.
XXVI. Johanna, filia Nicholai Fabri, quamdam quittanciam quam habebat in bosco plano et in portu maris, et per totam terram regis Anglie, et ut habeat, teneat bene in pace et quiete terram suam, que durat a terra Johannis usque ad fabricam Odonis Fabri, et totam aliam terram suam ubicumque sit una cum aliis, ex dono facto ab H. rege Anglie Reginaldo Carpentario, predecessori ipsius Johanne, ipsam videlicet libertatem, seu quittanciam vendiderat, pro triginta solidis, Guillelmo de Wyques, burgensi de Argentonio, et heredibus ejus in perpetuum. Johannes Faber, tanquam proximior, quittanciam hujusmodi retraxit per bursam. Ballivus vero Cadomi, pro Rege, voluit habere quittanciam hujusmodi, reddendo precium inde datum, dicens quod quittanciam ipsam vendere non poterat de jure, set ex quo eam extra manum suam posuerat ipsa Johanna, ad manum Regis, qui erat loco datoris, redire debebat: Demum, facto hujusmodi ad curiam relato, et intellecto tenore littere super ipso dono confecte, judicatum fuit quod dicta Johanna quittanciam hujusmodi vendere non poterat, et quod vendicio nulla erat, et precepit curia ballivo quod triginta solidos predictos redderet retractori, et libertatem et litteram retineret pro Rege.
Louis IX,
1268.
